**ΕΛΛΗΝΙΚΗ ΔΗΜΟΚΡΑΤΙΑ  
ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ  
ΠΕΡ. Δ/ΝΣΗ Π. & Δ. ΕΚΠ/ΣΗΣ  
ΚΕΝΤΡΙΚΗΣ ΜΑΚΕΔΟΝΙΑΣ  
Δ/ΝΣΗ Δ. Ε. ΔΥΤΙΚΗΣ ΘΕΣ/ΝΙΚΗΣ  
  
Σχολείο:   2ο ΓΕΛ ΕΧΕΔΩΡΟΥ                          Νέα Μαγνησία, 16-10-2018  
  
 Αριθμ. Πρωτ.: 693  
Ταχ. Δ/νση: ΚΟΥΝΤΟΥΡΙΩΤΗ 2  
Ταχ. Κωδ.: 57008  
Πληροφορίες: Πολίτου Μαρία  
Τηλέφωνα: 2310781270  
Fax: 2310782127  
E-mail:**[**mail@lyk-diavat.thess.sch.gr**](https://webmail.sch.gr/imp/dynamic.php?page=message&buid=24&mailbox=JkE1RUR3QU8xQThNRHhBT3hBN3NEdkFPdEE3MERzUS0&token=oQkjPLVZFVu25TegTLl7Aeu&uniq=1509964047782) **ΠΡΟΣ: ΔΔΕ Δυτικής Θεσσαλονίκης** (για ανάρτηση στο διαδίκτυο)

**ΘΕΜΑ: «ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΕΚΠΑΙΔΕΥΤΙΚΗ ΕΚΔΡΟΜΗ ΣΤΗΝ ΙΤΑΛΙΑ»**

Σύμφωνα με την υπ’ αριθμ. 33120/ΓΔ4/28-02-2017 Υ.Α., ΦΕΚ 681/τ.Β’/06-03-2017 του ΥΠΠΕΘ προκηρύσσεται διαγωνισμός για την κατάθεση κλειστών προσφορών από ενδιαφερόμενα γραφεία ταξιδιών προκειμένου να πραγματοποιηθεί πολυήμερη εκδρομή των μαθητών της Γ΄ Τάξης. Δικαίωμα συμμετοχής έχουν µόνο τα ταξιδιωτικά γραφεία που διαθέτουν άδεια λειτουργίας, σύμφωνα µε την ισχύουσα νομοθεσία, και βρίσκεται σε ισχύ, και καλούνται να αποστείλουν σε σφραγισμένο φάκελο την προσφορά τους **έως την Δευτέρα 29 Οκτωβρίου 2018.**

* **Προορισμός** : Ρώμη- Φλωρεντία (να δοθεί- εάν είναι δυνατόν- μια προσφορά και με Βενετία είτε με διανυκτέρευση είτε ως ημερήσια εκδρομή)
* **Ημερομηνίες εκδρομής:** α. Το τελευταίο δεκαήμερο/δεκαπενθήμερο του Φλεβάρη 2019 και β. (εναλλακτικά) Δεύτερο δεκαήμερο Μαρτίου (μετά την Καθαρά Δευτέρα). Να δοθούν ξεχωριστές προσφορές για τα παραπάνω χρονικά διαστήματα. Το σύνολο των διανυκτερεύσεων είναι έξι (6). Ημέρες επτά (7).
* **Αριθμός συμμετεχόντων μαθητών:**

67 (± 3) μαθητές

* **Αριθμός συνοδών καθηγητών:** 5 καθηγητές (δωρεάν)
* **2 free εισιτήρια** για μαθητές που αντιμετωπίζουν σοβαρά οικονομικά προβλήματα.
* **Μεταφορικά μέσα:** α. Αεροπορικώς β. Οδικοαεροπορικώς (από Ελλάδα και από Ιταλία και αντίστροφα) γ. Οδικώς {να δοθούν ξεχωριστές προσφορές για κάθε περίπτωση). Η μετάβαση από και προς το σχολείο από λιμάνια ή αεροδρόμια, καθώς και όλες οι μετακινήσεις στα πλαίσια της εκδρομής θα γίνονται με τουριστικό λεωφορείο του πρακτορείου, άρτια εξοπλισμένο, που θα πληροί όλες τις νόμιμες προδιαγραφές, με συνοδό του πρακτορείου.
* **Κατάλυμα:** σε ξενοδοχεία κατηγορίας 4\*ή εφάμιλλα. Να υπάρχει δυνατότητα δωρεάν χρήσης wi-fi τόσο στους κοινόχρηστους χώρους του ξενοδοχείου όσο και στα δωμάτια. Τα δωμάτια των μαθητών να είναι κατά προτίμηση τρίκλινα, ενώ των συνοδών καθηγητών μονόκλινα.

Στις παραπάνω περιπτώσεις να περιλαμβάνονται στην προσφορά ξενοδοχεία που βρίσκονται: α. στο κέντρο των πόλεων και β. σε προάστια κοντινά (με τις τελικές τιμές ανάλογα με την περίπτωση)

* **Διατροφή:** να δοθούν προσφορές Α) με ημιδιατροφή (πρωινό και γεύμα)

Β) μόνο με πρωινό.

Σημειώνουμε ότι είναι επιθυμητός μπουφές χωρίς περιορισμό στην κατανάλωση. Όπου και εάν δεν είναι δυνατόν , να αναφέρονται πόσα πιάτα προσφέρονται και αν υπάρχει η δυνατότητα ένα παιδί να καταναλώσει και δεύτερη μερίδα χωρίς επιπλέον χρέωση βεβαίως.

* **Ημερήσιες περιηγήσεις - Ξεναγήσεις:**

Ξεναγήσεις με πιστοποιημένο ξεναγό. Ενδεικτικές τιμές εισόδου στα βασικά μουσεία/ αρχαιολογικούς χώρους.

Προτεινόμενο πρόγραμμα από το ταξιδιωτικό πρακτορείο.

Το τελικό πρόγραμμα της εκδρομής θα συνδιαμορφωθεί με τους υπεύθυνους καθηγητές και τον αρχηγό-ξεναγό του ταξιδιωτικού γραφείου.

* Μαζί με την προσφορά κάθε τουριστικό γραφείο θα πρέπει να καταθέσει **υπεύθυνη δήλωση ότι διαθέτει** **ειδικό σήμα λειτουργίας** το οποίο βρίσκεται σε ισχύ.
* Η προσφορά να περιλαμβάνει ατομική ταξιδιωτική ασφάλιση για όλη τη διάρκεια της εκδρομής, οποιαδήποτε χρονική στιγμή και σε κάθε χώρο, με καλύψεις ζωής, ατυχήματος, νοσηλείας και ιατροφαρμακευτικών εξόδων καθώς και επείγουσας αερομεταφοράς.
* Να αναφέρεται η ασφαλιστική εταιρεία στην οποία είναι ασφαλισμένο το λεωφορείο και η οποία παρέχει ασφαλιστική κάλυψη στους επιβαίνοντες σε περίπτωση ατυχήματος.
* Υποχρεωτικά να αναφέρεται η ασφάλιση ευθύνης διοργανωτή σύμφωνα με την κείμενη νομοθεσία.
* Να αναφέρεται το συνολικό κόστος της πραγματοποίησης της εκδρομής καθώς και η οικονομική επιβάρυνση ανά μαθητή. **Στις προσφερόμενες τιμές πρέπει να συμπεριλαμβάνεται οποιοσδήποτε φόρος, τέλη και κρατήσεις κάθε είδους.**
* Στην προσφορά θα πρέπει να συμπεριλαμβάνονται:

1. η ονομασία και η διεύθυνση κάθε ξενοδοχείου καθώς και η κατηγορία του.
2. Η αεροπορική εταιρεία και ο αριθμός πτήσης ( αν είναι εφικτό).
3. Η ακτοπλοϊκή εταιρία, το πλοίο, καθώς και η κατανομή σε καμπίνες (αριθμός ατόμων ανά καμπίνα)
4. Υπεύθυνη δήλωση ότι το τουριστικό γραφείο αποδέχεται ποινική ρήτρα σε περίπτωση αθέτησης των όρων του συμβολαίου από πλευράς του (εγγυητική επιστολή με ποσό το οποίο θα οριστεί σε συνεννόηση με το σχολείο)
5. Ασφαλιστήριο συμβόλαιο με παροχές καλύψεων και ποσά (να περιλαμβάνεται και υγειονομική περίθαλψη)

Η διευθύντρια

Πολίτου Μαρία